7 Julie

7 Julie is die 188ste dag van die jaar in die Gregoriaanse kalender (189ste in skrikkeljare). Daar volg nog 177 dae in die res van die jaar.
Gebeure

* 1136 – Pous Innocentius publiseer die bul Ex commisso nobis. Die dokument bevat die eerste verwysing na die Poolse taal.
* 1148 – Pous Eugenius III hou ’n sinode in Cremona.
* 1294 – Pous Celestinus V volg Pous Nicolaas IV op.
* 1438 – Koning Karel VII van Frankryk beperk die regte van die pous oor sy gebied (Die pragmatiese sanksies van Bourges).
* 1456 – Johanna van Arkel word onskuldig bevind deur Pous Callixtus III meer as 20 jaar na haar dood op die brandstapel.
* 1745 – Pous Benedictus XIV verklaar Pacificus van Ceredano salig.
* 1770 – Slag van Çesme: Die Russiese Vloot verslaan die Ottomaanse Vloot.
* 1807 – Verdrag van Tilsit geteken tussen Frankryk en Rusland.
* 1846 – Kommodoor John Drake Sloat beset Monterey en Yerba Buena, en begin daarmee die VSA se anneksering van Kalifornië tydens die oorlog met Meksiko.
* 1898 – Die Verenigde State annekseer Hawaii.
* 1912 – Rudolph Lewis wen Suid-Afrika se eerste fietsry goue medalje tydens die Olimpiese Somerspele 1912 in Stockholm.
* 1935 – Albino Luciani (later Pous Johannes Paulus I) word priester.
* 1937 – Die Marco Polo-brugvoorval lui die begin van die Tweede Chinees-Japannese Oorlog in.
* 1946 – Moeder Frances Xavier Cabrini word die eerste Amerikaner wat heilig verklaar word deur die Rooms-Katolieke Kerk.
* 1969 – Frans word gelyk gestel met Engels in die hele Kanadese nasionale regering.
* 1978 – Die Salomonseilande word van die Verenigde Koninkryk onafhanklik.
* 1985 – Boris Becker, die eerste Duitser en op 17 die jongste speler ooit, word die mansenkelspeltenniskampioen op Wimbledon, deur Suid-Afrika se Kevin Curren in vier stelle te klop.
* 2000 – Kenia, Tanzanië en Uganda (her)stig die Oos-Afrikaanse Gemeenskap.
* 2005 – 52 passasiers in Londen se openbare vervoer sterf in ’n Islamistiese terreuraanval.
* 2025 – Erin Patterson word skuldig bevind aan drie aanklagte van moord en een aanklag van poging tot moord in Morwell, Victoria, Australië, wat internasionaal as die Australiese sampioenmoorde van 2023 bekend sou staan.
Geboortes

* 1811 – Jan Theodoor van Rijswijck, Vlaamse skrywer († 1849).
* 1815 – Théodore Hersart de la Villemarqué, Bretonse skrywer († 1895).
* 1860 – Gustav Mahler, Tsjeggies-Oostenrykse komponis en dirigent († 1911).
* 1887 – Marc Chagall, Franse kunstenaar († 1985).
* 1890 – Albertus van Rhyn, Suid-Afrikaanse onderwysman, koerantredakteur, politikus en ambassadeur († 1971).
* 1891 – Virginia Rappe, Amerikaanse aktrise († 1921).
* 1907 – Oom Frikkie Burgers, Suid-Afrikaanse vermaakkunstenaar, radio- en rolprentpersoonlikheid en orrelis. († 1967).
* 1940 – Ringo Starr, Britse musikant.
* 1949 – Shelley Duvall, Amerikaanse aktrise († 2024).
* 1974 – Sharon Laws, Britse professionele fietsryer († 2017).
* 1981 − Suzaan Heyns, Suid-Afrikaanse modeontwerper.
Sterftes

* 574 – Pous Johannes III, die 61ste pous van die Rooms-Katolieke Kerk (* onbekend).
* 1304 – Pous Benedictus XI, die 194ste pous van die Rooms-Katolieke Kerk (* 1240).
* 1307 – Koning Edward I van Engeland (* 1239).
* 1718 – Aleksei Petrowitsj, tsarewitsj van Rusland (* 1690).
* 1930 – Sir Arthur Conan Doyle, Britse skrywer (* 1859).
* 1967 – Vivien Leigh, Britse aktrise (* 1913).
* 1980 – Johannes Meintjes, Suid-Afrikaanse kunsskilder en skrywer (* 1923).
* 1983 – Herman Kahn, Amerikaanse futuris (* 1922).
* 1984 – Dame Flora Robson, Engelse aktrise (* 1902).
* 2006 – Syd Barrett, Engelse sanger, liedjieskrywer en musikant wat die rockgroep Pink Floyd in 1965 gestig het (* 1946).
* 2021 – Cameron Mackenzie, Suid-Afrikaanse politikus en parlementslid van die DA (* 1960).
* 2021 – Jovenel Moïse, president van Haïti (* 1968).
* 2021 – Carlos Reutemann, Argentynse Formule Eenrenjaer (* 1942).
* 2024 – Claude Ferragne, Kanadese Olimpiese atleet (* 1952).
Vakansie-, vierings- en waarnemingsdae

* Feesdag van die salige Pous Benedictus XI in die Rooms-Katolieke Kerk.


Kategorie:Julie